། དཔེར་ན། དེ་རྣམས་ལ་སྔར་བཞིན་ཀྟ་བྱིན་ནས། འདི་ཉིད་དུ་ད་
ལས་དའི་འང་ངོ་ཞེས་པས་ད་ཡིག་དག་གི་མཐའ་ལས་རྐྱེན་གྱི་ཏ་ཡིག་ན་དང་། བྱིངས་ཀྱི་
དའང་ན་རུ་བསྒྱུར་ཏེ་སྔར་བཞིན་སི་ཕྱིས་ནས་མུ་བྱིན་པས། བྷིནྣཾ། རྀ་ཏཾ། བིནྣཾ་ཞེས་པ་ལྟ་
བུའོ། །ཕུལླ་ཊཱི་ཝཀྲྀ་ཤ་ཨཱུལླཱ་གྷ་རྣམས་ཉེར་བསྒྱུར་མེད་པ་ལས་སོ་ཞེས་པ་ནི་ཉི་ཕལ་རྒྱས་པ་
-751-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
དང་། ཀྑཱི་ཝཾ་མྱོས་པ་དང་། ཀྲྀཤ་ཕྲ་མོར་བྱེད་པ་དང་། ཨུད་སྔ་མ་ཅན་གྱི་ལཱ་གྱྀ་ནུས་པའི་བྱིངས་
འདི་རྣམས་ལ་ཀྟའི་རྐྱེན་བྱིན་པས། ཉེར་བསྒྱུར་མེད་པ་ལ་ཚིག་ཕྲད་དུ་གྱུར་པ་སྟེ། དཔེར་ན།
བྱིངས་དེ་རྣམས་ཀྱི་ཉི་དང་རྀ་ཡིག་དག་རྗེས་འབྲེལ་ཕྱིས་པ་ལས། འདི་ཉིད་དུ་འགྲོ་བའི་དོན་
དང༌ལས༌མེད༌པ༌ཞེས༌པས༌ཀྟ༌བྱིན༌ནས། ཉེར་བསྒྱུར་སྔ་མར་མེད་པ་ན། མདོས་ཐོབ་པ་མ་
ཡིན་པའི་བྱ་བ་བྱིངས་སྔ་མའི་མཐར་རྐྱེན་གྱི་ཏ་ཡིག་ལ་རུ་བསྒྱུར་ཏེ། ཕྱི་མ་གསུམ་གྱི་མཐར་ཏ་
ཡིག་ཕྱིས་ནས་དེའི་དབྱངས་བཞག་ཅིང་། མདོས་ཐོབ་པའི་བྱ་བ་ཨཱ་བདུན་པར་བྱིངས་ཐམས་
ཅད་པ་མིན་པ་ཞེས་པས་བྱིངས་མཐར་ཨིཊ་ཐོབ་པ་བཀག་ནས་ཚིག་ཕྲད་དུ་གྱུར་པ་སྟེ།
ཕྲད་དམ་འབའ་ཞིག་པའམ། ནི་པཱ་ཏ་ཞེས་པའི་མིང་དོན་ནི་སན་གསུམ་པར་ཨོཏ་མཐའ་
རྣམས༌དང༌ཨ་ཨི་ཨུ་ཨཱ་ནི་པཱ་ཏ་རྣམས་དབྱངས་ལ་རང་བཞིན་གྱིས་སོ་ཞེས་པའི་སྐབས་སུ་
བཤད་ཟིན་པ་ལྟར་ཤེས་པར་བྱའོ། །ཁྱད་པར་ཀྲྀཏ་དང་པོར་ཙར་ཕལ་དག་གི་ཨའི་ཨུཏ་དོ་
ཞེས་པས་ཕའི་དབྱངས་ཨུ་རུ་བསྒྱུར་ཏེ། སན་བཞི་པར་སྡེ་པའི་དང་པོ་ཚིག་མཐའ་རྣམས་ཞེས་
པས་སྤྱིར་བཏང་ནས། ཏ་ཡིག་ལ་དང་ཙ་ཊའི་སྡེ་པ་ལས་ཞེས་པས་ཨུཏ་ཀྱི་ཏ་ཡིག་ལ་རུ་བསྒྱུར་
ཐམས་ཅད་ཀྱི་མཐར་སི་བྱིན་པས། ཕུལླ༔ ཀཱིཝ༔ ཀྲྀ་ཝ ཀྲྀ་ཤཿ ཨུལླཱ་གྷཞེས་པ་ལྟ་
བུའོ། །ཉེར་བསྒྱུར་སྔ་མ་ཅན་ཡིན་ན་དེ་རྣམས་ལས་ཕ་རོལ་ཏུ་ཀྟའི་རྐྱེན་ཡོད་ཀྱང་ཚིག་ཕྲད་དུ་
མི་འགྱུར་ཏེ། དཔེར་ན། པྲ་སྔ་མ་ཅན་གྱི་ཕལ་དང༌། ཀྞིཝ་དང་། ཀྲྀཤ་དང༌། ཨུལླཱ་གྷ་རྣམས་
ལ་སྔར་བཞིན་ཀྟ་བྱིན་ནས། ཨཱ་བདུན་པར་བྱིངས་ཐམས་ཅད་པ་མིན་པ་ཞེས་པས་ཕྱི་མ་
གསུམ་གྱི་བྱིངས་མཐར་ཨིཊ་སྦྱིན་ཞིང་། སྔར་བཞིན་ཕའི་དབྱངས་ཨུ་རུ་བསྒྱུར་ཏེ། མཐར་སི་
བྱིན་པས། པྲ་ཕུལྟ པྲ་ཀྑཱི་ཝི་ཏཿ པྲ་ཀྲྀ་ཤི་ཏཿ པྲོལླཱ་གྷི་ཏཿཞེས་པ་ལྟ་བུའོ། །
བཅུ་གཅིག་པ་བཀྲ་ཤིས་པའི་དོན་དུ་ཨཱུཊའི་འཕེལ་བར་འགྱུར་ཚུལ་ནི། ཨའི་ཡི་གེ་
ལས་ཨཱུཊའི་འཕེལ་བའོ་ཞེས་པ་ལ། དུརྒ་སིང༌ཧར། བྱིངས་རྣམས་དང༌། བྱིངས་མ་ཡིན་པའི་
-752-

ས་བཟང་པཎ་ཆེན་གྱི་ཀ་ལཱ་པའི་ཀྲྀཏ་དྲུག་གི་འགྲེལ་པ།
ཨའི་ཡི་གེ་ཐུང་ངུ་དང་རིང་པོ་དག་ལས་ཀྱང་ཕ་རོལ་གྱི་ཨཱུཊ་འཕེལ་བ་ཨོ་ཡིག་ཀེ་ཤ་ཅན་དུ་
འགྱུར་བ་གསུངས་ཏེ། དུར་ཕན་གཉིས་ཀར་ཡང་ཨོ་ཞེས་བརྗོད་པར་བྱ་བ་ལ་འཕེལ་བ་སྨོས་
པ་ནི་བཀྲ་ཤིས་པའི་དོན་ནོ་ཞེས་ཀྱང་གསུངས་སོ། །དཔེར་ན། བྷུ་ཡོད་པ་དང༌། ཡུ་བསྲེ་བའི་
བྱིངས་ལ། ཨཱ་གཉིས་པར་རྒྱུ་ལའོ་ཞེས་པས་ཨིན་བྱིན་ནས། ཨཱ་དྲུག་པར་ཨིན་ཨིཙ་ཨཊ་
རྣམས་ལ་ཞེས་པས་དེ་དག་གི་དབྱངས་འཕེལ་བར་བྱས་ཏེ། བྷོ་ཡོ་ཞེས་པར་གྱུར་པ་ན། དེ་
ཉིད་དུ་དེ་རྣམས་བྱིངས་སོ་ཞེས་པས་བྱིངས་ལ་ཨིན་བྱིན་པ་ནི་སླར་ཡང་རྒྱུའི་དོན་ལ་བྱིངས་སུ་
འགྱུར་ཞིང་། དེ་ཉིད་མིང་དུ་སྒྲུབ་པ་ལ། ཀྲྀཏ་གསུམ་པར་ཀྭིཔའང་ངོ་ཞེས་པས་ཀྭིཔ་བྱིན་པ་
ན༑ ཨཱ་དྲུག་པར་ཀཱ་རི་ཏའི་ཨཱམ་ཨིཊ་བི་ཀ་ར་ཎ་མ་ཡིན་པ་ལའོ་ཞེས་པས་ཨིན་ཕྱིས་ཏེ། ཨཱ་
ལྔ་པར་ནཱ་མི་མཐའི་བྱིངས་དང་ཞེས་པས་བྷོ་དང་ཡོ་དག་གི་དབྱངས་ཨཱ་ཝ་རུ་བསྒྱུར་པའི་ཡོན་
ཏན་བྱས་པ་ན། ཀྲྀཏ་དང་པོར་ཚ་ཝ་དག་གི་ལྔ་པ་ལའང་ཞེས་པས་ཝ་ཡིག་དག་ཨཱུཊ་རུ་བསྒྱུར་
པའི་ ཊ་ ཡིག་ མདོ་ འདིའི་ ཁྱད་ པར་ གྱི་ དོན་ ཡིན་པས་ཕྱིས་ ལ། མདོ་འདིས། བྷཱ་དང་ ཡཱའི་
དབྱངས་ཨ་ཡིག་ལས་ཕ་རོལ་གྱི་ཨཱུ་ཡིག་ཨོ་ཡིག་ཏུ་བསྒྱུར་བའི་འཕེལ་བ་བྱས་ནས། སན་
བཞི་པར་ཨོ་ཡིག་ལ་ཨོ་སྟེ་ཨོ་ཡིག་ལའང་ངོ་ཞེས་པས་བྷཱ་དང་ཡཱའི་དབྱངས་ཨོཾ་རུ་བསྒྱུར་ཏེ་ཕ་
རོལ་གྱི་ཨོཾ་དབྱི་ཞིང༌། ཀྲྀཏ་དང་པོར་ཀ་ལ་ཡཎ་བཞིན་ཞེས་པས་ཀྭིཔའི་ཀ་དང༌། པ་དེ་ཉིད་དུ་
པ་རྗེས་སུ་འབྲེལ་བ་ལ་ཞེས་པ་དང༌། དེ་ཉིད་དུ་སྦྱར་བ་མིན་པའི་ཝི་ཞེས་པས་ཝ་ཡིག་རྣམས་
ཁྱད་པར་གྱི་དོན་དང་། ཨི་ཡིག་བརྗོད་པའི་དོན་ཡིན་པས་ཕྱིས་པའི་མཐའ་ཅན་རྣམས་ནི་
བྱིངས་ཉིད་གཏོང་བ་མ་ཡིན་ལ། རྟགས་ཉིད་དུའང་གོ་བར་བྱ་སྟེ། ཞིབ་ཆ་རྣམས་ནི་རྣམ་པར་
དཔྱད་པ་ལས་ཤེས་པར་འགྱུར་རོ། །དེ་དག་ཚིག་ཏུ་སྒྲུབ་པ་ལ། ནཱ་བཞི་པར་རྟགས་ཀྱི་དོན་གྱི་
ཚིག་ལ་རྣམ་དབྱེ་དང་པོའོ་ཞེས་པས་སི་བྱིན་པའི་ཨི་ཡིག་ཁྱད་པར་གྱི་ཕྱིས་ནས། ནཱ་གསུམ་
པར་རེ་ཕ་དང་། ས་དག་གི་རྣམ་པར་བཅད་བྱའོ་ཞེས་པ་ལྟར་ས་ཡིག་རྣམ་བཅད་དུ་བསྒྱུར་
-753-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
པས། བྷོ༔ ཡོཿཞེས་པ་ལྟ་བུའོ། །ཨའི་ཡི་གེ་ཐུང་རིང་དག་མ་ཡིན་པ་ལས་ཕ་རོལ་གྱི་ཨཱཊ་ནི་
འཕེལ་བར་མི་འགྱུར་ཏེ། དཔེར་ན། ཨ་ཝ་བསྲུངས་པའི་བྱིངས་ལ་སྔ་མ་བཞིན་ཀྭིཔ་བྱིན་པ་
ཕྱིས་ནས། ཀྲྀཏ་དང་པོར་ཤྲི་ཝི་ཨ་ཝི་མ་ཝི་ཞེས་པས་ཝ་ཡིག་དང༌། དེའི་ཨུ་པ་དྷཱ་ཨ་ཡིག་ཀྱང་
ཨཱུཊ་རུ་བསྒྱུར་ཏེ་ཊ་ཁྱད་དོན་ཕྱིས་པ་ན། སྔ་མའི་དབྱངས་ཨུ་རུ་ཡོད་པས། ཕ་རོལ་གྱི་ཨུ་ཡིག་
འཕེལ་བ་ཨོ་རུ་མི་འགྱུར་ཞིང༌། སན་གཉིས་པར་མཚུངས་པ་འདྲ་བའི་ཡི་གེ་ལ་ཞེས་པ་ལྟར་
མཚམས་སྦྱར་ནས། སི་བྱིན་ནས་རྣམ་བཅད་དུ་བསྒྱུར་པའི་ཕ་རོལ་ན་ཤུ་བྷཾ་སོགས་ཡོད་པ་
ལས། སན་བཞི་པར་ཤ་ཥ་ས་ལ་ཕ་རོལ་གྱི་གཟུགས་སུ་ཡང་ནའོ་ཞེས་པ་ལྟར་རྣམ་པར་བཅད་
བྱའང་ཤ་ཡིག་ཏུ་བསྒྱུར་ཏེ། གསལ་བྱེད་དབྱངས་མེད་པ་ཕ་རོལ་གྱི་ཡི་གེར་དྲངས་པས། ཨཱུ་
ཐཱུ་ བྷཾ་མཾ་ག་ལཾ་བྷ་ཝ་ཏུ་ཞེས་པ་ལྟ་བུའོ། །ཞེས་པ་བྱིངས་རྣམས་མིང་དུ་སྒྲུབ་པར་བྱེད་པ་ཀྲྀཏ་
ཀྱི་མདོ་རྣམས་ལས་རྐང་པ་དྲུག་པའི་འགྲེལ་པ་རྫོགས་སོ།། །།
bp�
དེ་ལྟར་ན་མཚམས་སྦྱོར་ལྔ་དང་མིང་ལེ་དྲུག་དང་ཀུན་བཤད་བརྒྱད་དང་ཀྲྀཏ་རྐང་
དྲུག་སྟེ་ལེའུ་ཉི་ཤུ་རྩ་ལྔ་པའི་སྒོ་ནས་བརྡ་སྤྱོད་པའི་ཚུལ་ཤིན་ཏུ་གསལ་བར་སྟོན་པ་སྒྲའི་བསྟན་
བཅོས་ཆེན་པོ་ཀ་ལཱ་པ་ཞེས་གྲགས་པའི་མདོ་སློབ་དཔོན་མཁས་པ་ཆེན་པོ་དབང་ཕྱུག་གོ་ཆས་
མཛད་པའི་རྣམ་པར་བཤད་པར་ཡོངས་སུ་རྫོགས་སོ།། །།
དོན་དེ་ལེགས་པར་བསྒྱུར་པའི་ཚུལ་ནི། ཚུལ་འདི་དཔལ་ལྡན་ས་སྐྱ་རུ། །བློ་
གྲོས་བརྟན་པ་གསུམ་པ་ཡིས། །དུརྒ་སིང་ཧའི་འགྲེལ་པ་ལ། །བརྟེན་ནས་སྒྲ་དོན་ཇི་བཞིན་
བསྒྱུར། །རང་གི་རྟོགས་པ་འཕེལ་དང་འདི་འདྲའི་དོན་གཉེར་བ། །བློ་ལྡན་གཞན་ལ་ཕན་ཕྱིར་
བསྒྱུར་པ་བརྩམ་པ་ན། །གཞུང་ལུགས་རྒྱ་ཆེན་རྣམ་དག་བློ་ཡིས་རོལ་བྱེད་པ། །དཔལ་ལྡན་སྨྲ་
བའི་སེང་གེས་བསྐུལ་བས་རྫོགས་པར་བསྒྲུབས། །དེང་སང་བསྟན་པ་ཉམས་དམས་པས། །
འདི་འདྲའི་ཚུལ་ལ་མཐུན་སྒྲུབ་དང༌། །འཇུག་པ་ཤིན་ཏུ་ཉུང་མོད་ཀྱང༌། །ཤེས་ན་མཁས་པའི་
-754-

ས་བཟང་པཎ་ཆེན་གྱི་ཀ་ལཱ་པའི་ཀྲྀཏ་དྲུག་གི་འགྲེལ་པ།
གོ་འཕང་ཐོབ། །འདི་ན་མཁས་པར་བྱ་འདོད་ཅིང་། །གང་ཞིག་ཤེས་ན་མཁས་འགྱུར་བ། །
འདི་དང་འདི་འདྲའི་གཞུང་མི་སློབ། །དེ་རྣམས་བློ་ནི་བེམས་པོའམ་ཅི། །འདིར་འབད་དགེ་
བས་འགྲོ་བ་ཀུན། །རང་རང་སྐད་ལས་གསུང་རབ་དོན། །བརྗོད་མེད་དེ་ཉིད་ལེགས་རྟོགས་
ནས། །ངག་གི་དབང་ཕྱུག་ཉིད་གྱུར་ཅིག །ཅེས་པ་སྟེ། སླར་ཡང་པཎྜི་ཏ་མ་ཏི་དང༌། ལོ་ཙཱ་བ་
སྨྲ་སེང་གིས་རྒྱ་དཔེ་དང་འགྲེལ་པ་མང་པོ་ལ་གཏུགས་ནས་ཅུང་ཟད་བཅོས་ཤིང་ཤིན་ཏུ་དག་
པར་བགྱིས་པའོ། ། །སྒྲ་ཡི་རིག་པ་རྒྱ་མཚོ་ལྟ་བུ་ཡི། །ནང་ནས་ནོར་བུ་ལྟ་བུ༌ཀ༌ལཱ༌པའི། །
འགྲེལ་པ་མཐོང་བ་ཙམ་གྱིས་གོ་བ་འདི། །མ་ཏི་པཎྜི་ཏ་ཡིས་ལེགས་པར་སྡེབས། །དགེ་བས་
བློ་ལྡན་རང་གཞན་ལེགས་འདོད་རྣམས། །སྒྲ་སོགས་རིག་པའི་གནས་ལྔ་ལེགས་རྟོགས་ཏེ། །
སངས་རྒྱས་བསྟན་པའི་རྒྱལ་མཚན་ལེགས་བཟུང་ནས། །ཀུན་མཁྱེན་རྒྱལ་བའི་གོ་འཕང་
ལེགས་ཐོབ་ཤོག །ལེགས་པར་སྦྱར་བ་སྒྲའི་བསྟན་བཅོས་ཀ་ལཱ་པའི་འགྲེལ་པ་མཐོང་བ་ཙམ་
གྱིས་ལེགས་པར་གོ་བ་ལེགས་སྦར་རབ་གསལ་སྣང་བ་ཞེས་བྱ་བ། ཆོས་ཀྱི་རྗེ་སྤང་ལོ་ཙཱ་བ་
ཆེན་པོའི་ལེགས་པར་བཤད་པའི་བཀའ་དྲིན་དང་། ཙནྡྲ་པའི་མདོ་དང་དེའི་སྐབས་དང་པོའི་
འགྲེལ་པ་དང༌། འདི་ཉིད་ཀྱི་འགྲེལ་པ་དུརྒ་སིང་ཧ་དང་། སློབ་མ་ལ་ཕན་པ་དང༌། འདི་ལ་
མཁོ་བའི་བསྟན་བཅོས་བྱིངས་ཀྱི་གླེགས་བམ་འགྲེལ་པ་དང་བཅས་པ་དང༌། ཨུཎ་སོགས་ཀྱི་
མདོ་རྩ་འགྲེལ་དང་། ཡི་གེའི་མདོ་རྩ་འགྲེལ་དང་། མིང་གི་མངོན་བརྗོད་ཨ་མ་ར་ཀོ་ཥ་དང༌།
བི་ཤྭ་པྲ་ཀཱ་ཤ་དང་། རྟགས་གསུམ་གྱི་བསྟན་བཅོས་འཇམ་དབྱངས་གྲགས་པས་མཛད་པ་
དང་། མང་ཧིཀ་ཝིས་མཛད་པ་ལ་སོགས་པའི་ལེགས་བཤད་རྣམས་ལ་བརྟེན་ནས། རང་གི་
སློབ་མ་ལོ་ཙཱ་བ་དཔལ་ལྡན་སྨྲ་བའི་སེང་གེས་གོང་འོག་གི་མདོ་འཚོལ་བ་དང་།
ལ་
སོགས་པའི་གྲོགས་ལེགས་པར་བྱས་ཏེ། ལེགས་བཤད་རྩོམ་པ་ལ་བློ་གྲོས་ཀྱི་སྣང་བ་གསལ་
བ་བོད་ཀྱི་པཎྜི་ཏ་བློ་གྲོས་རྒྱལ་མཚན་དཔལ་བཟང་པོས་དགེ་ལྡན་ས་བཟང་ཆོས་ཀྱི་ཕོ་བྲང་དུ་
-755-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
ལེགས་པར་སྦྱར་བ་འདིས་ཀྱང་སངས་རྒྱས་ཀྱི་བསྟན་པ་རིང་པོ་ཆེ་དང༌། ལེགས་བཤད་དོན་
དུ་གཉེར་བ་རྣམས་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག །དེང་སང་བསྟན་པ་འདི་ལྟར་
གྱུར་པ་ན། །འདི་འདྲའི་ཚུལ་ལ་འཇུག་པ་ཉུང་མོད་ཀྱི། །གལ་ཏེ་ཞུགས་ན་མཁས་པའི་མཆོག་
ཏུ་འགྱུར། །དེ་སླད་མཁས་པར་བཞེད་རྣམས་དགྱེས་པར་མཛོད། །ཤུ་བྷམསྟུ་སརྦ་ཛ་ག་ཏཱཾ
༈ ན་མོ་བུདྡྷ་ཤཱཀྱ་སིདྷཱ་ཡ་སྭསྟི་སིདྡྷི་རསྟུ། མཐའ་ཡས་ཤེས་བྱའི་ཚིག་དོན་སྒོ་ལྕགས་
ཁ། །འབྱེད་བྱེད་བྱིངས་ལ་རྐྱེན་གྱི་རྣམ་འགྱུར་གྱིས། །བསྒྲུབས་པའི་ལེགས་སྦྱར་བརྡ་ཡི་ཀུཉྫི་
ཀཿ བཅུ་ཕྲག་རིག་པའི་གནས་ཀྱི་ངོ་མཚར་ཏོག །བརྡ་སྤྲོད་གཞུང་མང་འོ་མའི་རྒྱ་མཚོ་ཆེ།
གནད་བསྡུས་མར་གྱི་སྙིང་པོར་ལེགས་དྲིལ་བ། །དབང་ཕྱུག་གོ་ཆའི་རིག་སྔགས་མནྡཱ་རས།
བསྲུབས་སྐྱེས་ལེགས་པའི་ཆ་ཤས་བསགས་པའི་མདོ། །གཞུང་དོན་རྟོགས་དཀའི་གནམ་རུ་
ཆེས་སྲ་བ། །འཕགས་བོད་གཞུང་འགྲེལ་སྲད་བུ་ཕྱོགས་གཅིག་ཏུ། །བསྒྲིལ་བའི་རྒྱུད་ཀྱི་ཉེར་
བཀུག་ལག་ལེན་གནད། །འབིགས་པའི་རྣམ་དཔྱོད་ཉག་ཕྲན་འཕྲུལ་འཁོར་ཅན། །སྐྱེས་ཐོབ་
མཁྱེན་པའི་ལུས་རྩལ་རབ་རྫོགས་པར། །སྦྱངས་ཡོན་རལ་པའི་ཁུར་གྱིས་ཉེར་བརྗིད་པའི། །
སྨྲ་བའི་གདོང་ལྔ་ས་བཟང་པཎྜི་ཏའི། །ཊིཀ་ཆེན་ལེགས་སྦྱར་རབ་གསལ་སྣང་བ་འདི། །མདོ་
སྔགས་རྒྱ་མཚོ་ཐ་སྙད་གྲུ་གཟིངས་ཀྱིས། །མ་བརྒལ་དོན་དམ་བསམ་འཕེལ་འཐོབ་མིན་
ཕྱིར། །ལུང་རིགས་རྣམ་དཔྱོད་ལྡན་པའི་སྙིང་ནོར་དང་། །མཁས་པའི་གཞུང་ལུགས་ནུབ་པར་
ཆེས་ཕོངས་པས། །འཛམ་གླིང་བསྟན་འགྲོའི་དཔལ་མགོན་འཁོན་སྟོན་ཆེ། །ངག་དབང་ལྷ་ཡི་
ཀུན་དགའི་བློ་གྲོས་ཀྱིས། །འཁོར་འདས་ཤེས་བྱ་གཟིགས་པའི་སྐྱབས་མཆོག་གི །བཀའ་
ལུང་མཐོ༌རིས༌གླིང༌བུས༌ལེགས༌བསྐུལ་ཏེ། །ཆོས་དར་སྲིད་སྡེ་རིས་མེད་རྣམ་དཀར་གྱི། །
མཛད་འཕྲིན་དགེ་བས་སྐྱོང་བའི་ས་དབ༵ང་ཆེས། །མངོན་མཐོ་ངེས་ལེགས་དཔལ་ཀུན་ལྷུན་
གྲུབ་པའི། །ས་སྟེང་མཛེས་རྒྱན་གནས་སུ་དཔར་དུ་བསྒྲུབས། །དགེ་འདིས་སྲིད་དང་ཞི་བ་
-756-

ས་བཟང་པཎ་ཆེན་གྱི་ཀ་ལཱ་པའི་ཀྲྀཏ་དྲུག་གི་འགྲེལ་པ།
དགེ་ལེགས་དཔལ། །རྟག་པར་འཇོ་བ་རིས་བྲལ་རྒྱལ་བསྟན་སྤྱི། །བྱེ་བྲག་བརྩེ་ཆེན་སྙིང་པོའི་
རིགས་ཆོས་ཀྱི། །བརྒྱུད་པ་རིན་ཆེན་སྲིད་མཐར་གོང་འཕེལ་ཤོག །འཆི་མེད་ལམ་གྱི་མཐས་
གཏུགས་ལུས་ཅན་གྱི། །རྨོངས་ཆེན་མུན་སྟུག་བདག་མེད་ཤེས་རབ་ཀྱིས། །བསལ་ཏེ་ཇི་ལྟ་ཇི་
སྙེད་ཀུན་མཁྱེན་གྱི། །ཡེ་ཤེས་སྣང་བ་མཆོག་ཏུ་རྒྱས་གྱུར་ཅིག །ཅེས་པའི་དཔར་བྱང་ཉུང་ཟད་
འདི་ཡང་བརྡའ་སྤྲོད་པའི་མིང་ཙམ་ཐོབ་པའི་བཙུན་པ་བསྟན་འཛིན་རྒྱལ་མཚན་གྱིས་སུག་བྲིས་སུ་
བགྱིས་པ་ཛ་ཡནྟ།། །།
-757-

བརྩ